KXDR futbol bo‘yicha Sharqiy Osiyo Kubogida bronza medallari sohibi bo‘ldi

Sharqiy Osiyo futbol federatsiyasi tomonidan tashkil etilgan Sharqiy Osiyo Kubogi doirasidagi so‘nggi tur o‘yinida KXDR Janubiy Koreya bilan 0:0 hisobida durang qayd etdi, deb xabar qiladi O‘zbekiston futbol federatsiyasi matbuot xizmati.

Shunday qilib, Shimoliy Koreya terma jamoasi o‘tkazilgan uchta o‘yinda quyidagicha natijalar qayd etdi: Yaponiya ustidan g‘alaba — 2:1, Xitoy bilan o‘yinda mag‘lubiyat — 0:2 va Janubiy Koreya bilan durang — 0:0.
Musobaqaning yakuniy natijalariga ko‘ra, birinchi o‘rinni 5 ochko to‘plagan holda Janubiy Koreya egalladi. Xitoy va KXDR 4 ochkodan olgan bo‘lsa, Yaponiya faqatgina 2 ochko to‘play oldi.
Eslatib o‘tamiz, KXDR terma jamoasi O‘zbekistonning Jahon chempionati—2018 saralashining 2-bosqichi doirasidagi raqibi hisoblanadi.